Asifeḍ a Yidir anaẓur, azamul n ukfawel amegzu
S TfuYalt (leḥzen) n wegdud d akemmali i swayes i d-yessenfali Agraw n yiqbayliyen di Kanada « CKC » lqerḥ ameqqran n temYiwent-nneY mi Y-yeğğa unaẓur ameqqran, lemri n tmurt, anmahal, Yidir. D anaẓur alsan, d itri n yigenwan; s taYect-is, s uẓawan-is d yiznan-is yemmden, yessekfel-d idles aneṣli, yessuli di ccan n tmurt-is n leqbayel, yessufeY tiṭ n tmagit tamaziYt taqburt akin i tlisa n tmurt-is. CKC yessawaḍ tamella d tebYest n temYiwent-nneY i twacult-is, i tmurt-is n leqbayel akked wakal n tmazYa.
TamYiwent taqbaylit n Kanada tekcem deg usigna n leḥzen am yiqbayliyen d yimaziYen di tal tama n umaḍal mi yunag si ddunit wemnay n tezlit taqbaylit. AYellet-is adelsan yessaY tiftilin n umaḍal. Yidir d win yeldin ṭṭwiqan n usbuḥru ameYradan: S wul alsan d tigzi i Y-yerra iseY iwakken ad yisissen idles-nneY akken ur yettYimi-yara d udrig deg umaḍal.
Yidir d itri, d imYi n wakal-is; d ul-is i d taẓuri, d allaY-is i d tamagit. D win yessufuYen taxenfuct n tmuYli akken ad yegzu (yefhem) wayeḍ, ladYa aṭas n yimdanen neY ineYrimen di ddunit i yettḥulfun s telsawit (humanisme) am nekni s yiqbayliyen d yimaziYen s umata.
Ayen i d-yeğğa, ad yeqqim d agerruj i wegdud-is, ad nzuxx yes-s ad nernu.Yidir d aḍu n tmeYnest, d iṭij n tektiwin, d akal d awal n teqbaylit…d adrar d illel n talsa. Inig-is aneggaru iger-aY deg temda n yilem. TuYac-is, ad d-qqiment d ismektiyen d inagan n tẓuri d tussna i tsutiwin i d-iteddun
Yidir, Hamid Cheriet yunag ad yernu Yer Mouloud Mammeri, Matoub, Djaout d wiyaḍ. Itran-a i d-teğğa tmurt-nneY ssaYen igenwan n tmagit-nneY, ttaken afud i tfekka mi ara yettarra wul tiYri i wallaY iwakken ad neqqim d nekni.
Qim di Talwit a Hamid Cheriet
SiY igenni azegzaw n TmazYa a Yidir
TabYest i twacult Cheriet akked wegdud-nneY
CKC
Tasuqqilt: Moh Laid Deflaoui
kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn ast_Latn nno_Latn